CELEX: 32021L2171
Language: fi
Date: 2021-12-07 00:00:00
Title: Komission täytäntöönpanodirektiivi (EU) 2021/2171, annettu 7 päivänä joulukuuta 2021, neuvoston direktiivin 66/402/ETY muuttamisesta Avena nuda -lajin siemenerän ja näytteiden painon osalta (ETA:n kannalta merkityksellinen teksti)

8.12.2021   
               
               
                  FI
               
               
                  Euroopan unionin virallinen lehti
               
               
                  L 438/84
               
            
         KOMISSION TÄYTÄNTÖÖNPANODIREKTIIVI (EU) 2021/2171,
         annettu 7 päivänä joulukuuta 2021,
         neuvoston direktiivin 66/402/ETY muuttamisesta Avena nuda -lajin siemenerän ja näytteiden painon osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon viljakasvien siementen pitämisestä kaupan 14 kesäkuuta 1966 annetun neuvoston direktiivin 66/402/ETY (1) ja erityisesti sen 21 a artiklan,
         sekä katsoo seuraavaa:
         
                     (1)
                  
                  
                     Komission täytäntöönpanodirektiivillä (EU) 2021/415 (2) muutettiin direktiiviä 66/402/ETY, ja kirjoitusvirheen vuoksi samalla poistettiin Avena nuda -lajin nimi direktiivin 66/402/ETY liitteessä III olevan taulukon ensimmäisen sarakkeen kolmannelta riviltä. Tämän seurauksena Avena nuda -lajin siemenerän enimmäispainoa ja siemenerästä otettavan näytteen vähimmäispainoa ei enää säännellä. Näin ollen Avena nuda -lajin poistettu nimi olisi palautettava.
                  
               
                     (2)
                  
                  
                     Edellä esitetyn vuoksi direktiiviä 66/402/ETY olisi muutettava.
                  
               
                     (3)
                  
                  
                     Oikeusvarmuuden vuoksi olisi tässä direktiivissä asetettavan päivän, johon mennessä direktiivi on saatettava osaksi kansallista lainsäädäntöä, oltava sama kuin täytäntöönpanodirektiivissä (EU) 2021/415 saattamiselle osaksi kansallista lainsäädäntöä asetettu päivä.
                  
               
                     (4)
                  
                  
                     Tässä direktiivissä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN DIREKTIIVIN:
         
            1 artikla
            Direktiivin 66/402/ETY muuttaminen
            Korvataan direktiivin 66/402/ETY liitteessä III olevan taulukon ensimmäisen sarakkeen kolmannella rivillä oleva kohta seuraavasti:
            
               ”Avena nuda, Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale”.
            
         
         
            2 artikla
            Saattaminen osaksi kansallista lainsäädäntöä
            
               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä tammikuuta 2022. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä helmikuuta 2022.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
            
            
               2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.
            
         
         
            3 artikla
            Voimaantulo
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            4 artikla
            Osoitus
            Tämä direktiivi on osoitettu kaikille jäsenvaltioille.
         
         
            Tehty Brysselissä 7 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EYVL 125, 11.7.1966, s. 2309.
         
            (2)  Komission täytäntöönpanodirektiivi (EU) 2021/415, annettu 8 päivänä maaliskuuta 2021, neuvoston direktiivien 66/401/ETY ja 66/402/ETY muuttamisesta taksonomisten ryhmien ja tiettyjen siemenien ja rikkakasvien nimien mukauttamiseksi tieteellisen ja teknisen tietämyksen kehityksen mukaisiksi (EUVL L 81, 9.3.2021, s. 65).